TANTÁRGYLEÍRÁS ÉS HETI TEMATIKA

	Tantárgy neve: Ábrázolási Technikák 2
	Kreditértéke: 4

	A tantárgy elméleti vagy gyakorlati jellegének mértéke, „képzési karaktere” : 20%elmélet+80%gyakorlat(kredit%)

	A tanóra típusa: 
nyelve: magyar
Az adott ismeret átadásában alkalmazandó további módok, jellemzők: 

	A számonkérés módja: gyakorlati jegy
Az ismeretellenőrzésben alkalmazandó további (sajátos) módok: 
A félév végi osztályzat a gyakorlati feladatok (próbanyomatok és lezárt sorozatok) minősége, valamint a műhelymunka során tanúsított technológiai fegyelem alapján alakul ki. Értékelési kritériumok: a technikai precizitás, a manuális készségek fejlődése, a választott grafikai eljárás autonóm használata és a műhelybiztonsági előírások betartása.


	A tantárgy tantervi helye (hányadik félév): második

	Előtanulmányi feltételek: 

	Tantárgyleírás: az elsajátítandó ismeretanyag tömör, ugyanakkor informáló leírása:
A kurzus a Képgrafikai eljárások felismerését és alapszintű kipróbálását tűzi ki célul, azok jellegzetességeit bemutatva, összevetve őket egymással. A szemeszter során sorbavesszük a Képgrafika szakirányon oktatott, ill. tárgyalt technikákat a fametszéstől a legújabb technikai eljárásokig pl: computer-print.
A technikák pontosabb felismerésének érdekében lehetőség van egyszerűbb technikák kipróbálására is.
A második szemeszter során a cél a korábban már tárgyalt grafikai technikai eljárások kipróbálása, közös projekt/ek kitalálása, végigvitele. Nyomatok készítése az ötlettől a kiállításkész állapotig.


	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

Krejca, Ales  A művészi grafika technikái : a nyomtatott grafika eljárásainak és történetének kézikönyve / Ales Krejca ; [ford. Hegymegi Kiss Áron], [Budapest] [etc.] : Corvina [etc.], 1986.

Szenteczky Csaba : A nyomtatott grafika története és technikái / Szenteczki Csaba ; [fotó: Oravecz István] ; [ill. Korcsok Zoltán ], Budapest : Műszaki Könyvk., 2003.


	

	Azoknak az előírt szakmai kompetenciáknak, kompetencia-elemeknek a felsorolása, amelyek kialakításához a tantárgy jellemzően, érdemben hozzájárul

	a) Tudása: Ismeri a kipróbált technikák folyamatainak lépéseit, tisztában van a balesetmegelőzéssel kapcsolatos alapelveknek. Képes felismerni az egyes technikák által készített nyomatokat azok külső jegyei alapján, képes megkülönböztetni más technikák nyomataitól.
 
    b) Képességei: Belépőszinten kezeli a szitakeretet és a rákelt/raklit, valamint a magasnyomtaás és a mélynyomtatás esztközeit.  Képes bizonyos technikákkal alapszintű grafikák tervezésére kivitelezésre, valamint kiállításkész állapotba hozására.
 
    c) Attitűd: Nyitott a grafika és a design határterületeire. Törekszik a tiszta, ipari igényességű kivitelezésre és a színek pontos kikeverésére. Törekszik a maga és társai egészségének megóvása érdekében alkalmazott szabályok betartására, valamint a műhely/ek tisztaságának és épségének megőrzésére. Hozzáállás proaktív a felmerülő problémák megoldásának keresésében.
 
    d) Autonómia, felelősség: A magasnyomás területén menedzseli a teljes munkafolyamatot a tervezéstól a nyomtatásiig. A szitanyomtatás valamint a mélynyomtatás területén képes segítséggel ugyan, de felhasználói szinten végezni a munkafolyamatokat. Felelősséget vállal a vegyszermentes környezet fenntartásáért és az eljárások során használt felszerelés épségéért.

Féléves tematika hetekre lebontott rövid ismertetése
	1. hét
	 a kurzus részleteinek ismertetése, Balesetvédelem.

	2. hét
	Magas és Mélynyomás technikái I. A magasnyomás és mélynyomás technikai különlegességei, a technikák főbb lépései - rézkarc lemezének előkészítése és megrajzolása, bemutató, linóleumok kiosztása

	3. hét
	Mélynyomás technikái II. A rézkarc lemezének maratása, nyomtatása ,  bemutató

	4. hét
	Mélynyomás technikái III. A lágyalap technikájának ismétlése, a lágyalap lemezének előkészítése, a rajz elkészítése

	5. hét
	Szitanyomás technikái I. a szitafilm elkészítése, a nyomtatási folyamat előkészítése, a szita projekt (leporello) részleteinek megbeszélése, tisztázása

	6. hét
	Szitanyomás Technikái II: az elkészített szita nyomtatása I. belívek

	7. hét
	Szitanyomás technikái III  az elkészített szita nyomtatása II címlapok

	8. hét
	Mélynyomás technikái IV. Az elkészített lágyalap maratása, a próbanyomatok nyomtatása

	9. hét
	Litográfia technikái I. - A litográfia technikájának rövid ismétlése, a kövek előkészítése és a transzferpapír elkészítése

	10. hét
	Tavaszi Szünet

	11. hét
	Litográfia technikái II - A szünet alatt elkészült rajzok kőre transzferálása, kikezelése

	12. hét
	Litográfia technikái III A készre kezelt litográfiák nyomtatása

	13. hét
	Magasnyomás technikái II. - az elkészült linóleummetszetek nyomtatása

	14. hét
	A nyomatok nyomtatás-utáni folyamatainak átbeszélése kivitelezése (feszítés, feliratozás, paszpartu készítés, kiállításkész állapot elérése)

	15. hét
	Félévzáró ismétlés: az első és második félév tapasztalatainak átbeszélése, a kész munkák leadása




	Tantárgy felelőse: 

	Tantárgy oktatásába bevont oktató(k) és elérhetősége(ik): Barta János, barta.janos@mke.hu

	A tantárgy tanításának időpontja/helyszíne: SZE:16:00-18:15(II/15 Képzőművészet-elmélet, esetenként I/5  ill. I/8 Grafikai Műhelyek)

	Tantárgykódja: KME-ÁBRT02-23-C

	Felelős tanszéke: Képzőművészet Elmélet Tanszék

	Képzési idő szemeszterekben: 1

	Tanórák száma összesen: 28

	Tanulmányi követelmények: A kurzus célja a művészi sokszorosító grafikai technikák megkülönböztető jegyeinek elsajátítása. Az órákon elméleti és gyakorlati példák segítik a sokszorosító grafika megértését és alkalmazását. A második szemeszter során a korábban már tárgyalt, grafikai technikai eljárások kipróbálása, közös projekt/ek kitalálása, végigvitele. Nyomatok készítése az ötlettől a kiállításkész állapotig.

	Oktatási módszerek: Aktuális technika szerinti technikaelméleti bemutatók, konzultáció, alkotói módszerek elemzése, az eljárások demonstrációja, a gyakorlati kivitelezés során a hallgatók proaktív segítése, felügyelete. Közös projektek kitalálása és kivitelezése.

	Javasolt tanulási módszerek: Az órákon folyamatos részvétel, egyéni könyvtári kutatómunka, a műhelyek használata az órakeret lefedettségén túl nyitvatartási időben. Konzultáció.

	A hallgató egyéni munkával megoldandó feladatainak száma: 3

	Felhasználható fontosabb technikai és egyéb segédeszközök: 
A Grafika Tanszék Grafika Műhelyei komplett infrastruktúrával, 
Tanszéki archívum:
1890-es évektől kezdődően napjainkig gyűjtött grafikai anyag

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 





2

